ইৰাণৰ তেহৰাণত ভয়ংকৰ বিমান দুৰ্ঘটনা। ১৮০জন যাত্ৰীক লৈ উৰা মাৰিছিল ইউক্ৰেইনৰ বিমানখনে। উৰণৰ কিছুসময় পিছতে যান্ত্ৰিক বিজুতি ঘটি দুৰ্ঘটনা সংঘটিত হোৱাৰ সন্দেহ। তথ্য অনুসৰি, ইউক্ৰেইনৰ বইং-737 বিমানখনত আছিল ১৮০গৰাকী যাত্ৰীৰে সৈতে কেইবাগৰাকীও বিমান পৰিচাৰিকা।
তেহৰানৰ পৰা ইউক্ৰেইনৰ ৰাজধানী কেইভলৈ ৰাওনা হোৱাৰ সময়তে দুৰ্ঘটনাগ্ৰস্ত হয় বিমানখন। বৰ্তমানে বিমানৰ যাত্ৰীসকলৰ সন্ধানত আৰম্ভ কৰা হৈছে উদ্ধাৰ অভিযান। পুৱা প্ৰায় ৯ বজাত তেহৰানৰ খুমেইনী বিমানবন্দৰৰ সমীপত সংঘটিত হয় এই দুৰ্ঘটনা।
